CELEX: 31996D0337
Language: el
Date: 1996-05-08 00:00:00
Title: 96/337/ΕΚ: Απόφαση της Επιτροπής, της 8ης Μαΐου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στους ηλεκτρικούς λαμπτήρες διπλής απόληξης (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0337

96/337/ΕΚ: Απόφαση της Επιτροπής, της 8ης Μαΐου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στους ηλεκτρικούς λαμπτήρες διπλής απόληξης (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 128 της 29/05/1996 σ. 0024 - 0026

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαΐου 1996 για τον καθορισμό των οικολογικών κριτηρίων απονομής του κοινοτικού οικολογικού σήματος στους ηλεκτρικούς λαμπτήρες διπλής απολήξεως (Κείμενο που παρουσιάζει ενδιαφέρον για τον ΕΟΧ) (96/337/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,Εκτιμώντας:ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του κοινοτικού οικολογικού σήματος καθορίζονται κατά κατηγορία προϊόντων 7ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο ενός γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Ως κατογορία προϊόντων «ηλεκτρικοί λαμπτήρες διπλής απολήξεως» νοούνται: «Όλοι οι ηλεκτρικοί λαμπτήρες που παρέχουν φωτισμό γενικής χρήσεως και φέρουν κάλυκες και στις δύο απολήξεις. Ο ορισμός αυτός καλύπτει, κυρίως, όλους τους σωληνωτούς λαμπτήρες φθορισμού. Οι λαμπτήρες πρέπει να μπορούν να συνδεθούν με το δημόσιο δίκτυο ηλεκτρικής ενέργειας»Άρθρο 2 Οι οικολογικές επιδόσεις και η καταλληλότητα για χρήση της κατηγορίας προϊόντων που ορίζεται στο άρθρο 1 αξιολογούνται με βάση τα ειδικά οικολογικά κριτήρια και κριτήρια καταλληλότητας για χρήση που καθορίζονται στο παράρτημα.Άρθρο 3 Ο ορισμός της κατηγορίας προϊόντων και τα ειδικά για την κατηγορία αυτή οικολογικά κριτήρια ισχύουν για τριετή περίοδο από την ημερομηνία κατά την οποία η παρούσα απόφαση παράγει αποτέλεσμα.Άρθρο 4 Για διοικητικούς σκοπούς, ο κωδικός αριθμός που αποδίδεται στην κατηγορία προϊόντων είναι «009».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 8 Μαΐου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 99 της 11. 4. 1992, σ. 1.ΠΑΡΑΡΤΗΜΑ Α. ΟΙΚΟΛΟΓΙΚΑ ΚΡΙΤΗΡΙΑ Για να απονεμηθεί οικολογικό σήμα σε έναν ηλεκτρικό λαμπτήρα, πρέπει να πληρούνται όλα τα κριτήρια που αναφέρονται λεπτομερώς παρακάτω.Κριτήριο αριθ. 1: Ενεργειακή αποδοτικότηταΤο κριτήριο αυτό καθορίζεται σε συνάρτηση με την ηλεκτρική ισχύ. Η φωτεινή απόδοση του λαμπτήρα, μετρώμενη με τη μέθοδο 24 (1973) της CIE (Commission internationale d'ιclairage/Διεθνής Επιτροπή Φωτισμού), πρέπει να υπερβαίνει τα κατώτατα όρια που καθορίζονται στον πίνακα 1.Πίνακας 1>ΘΕΣΗ ΠΗΝΑΚΑ>Κριτήριο αριθ. 2: ΥδράργυροςΟι λαμπτήρες πρέπει να περιέχουν κατ' ανώτατο όριο 10 mg υδραργύρου ανά λαμπτήρα.Η περιεκτικότητα σε υδράργυρο πρέπει να ελέγχεται με τη μέθοδο που περιγράφεται στο προσάρτημα της παρούσας απόφασης.Κριτήριο αριθ. 3: Συσκευασία (1)Δεν πρέπει να χρησιμοποιούνται, πολυστρωματικά (επικολλητά) υλικά ούτε σύμμεικτα πλαστικά υλικά. Όλες οι συσκευασίες από χαρτόνι πρέπει να περιέχουν ανακυκλωμένα υλικά σε αναλογία τουλάχιστον 65 % (κατά βάρος).Β. ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ Κριτήριο αριθ. 4: Ενημέρωση σχετικά με το προϊόνi) Το προϊόν πρέπει να συνοδεύεται από τις ακόλουθες πληροφορίες:«Οι οικολογικές επιδόσεις του λαμπτήρα βελτιώνονται όταν χρησιμοποιείται με ηλεκτρονικό σύστημα ελέγχου. Περαιτέρω βελτίωση επιτυγχάνεται όταν το σύστημα αυτό είναι υψηλής συχνότητας.»ii) Στη συσκευασία αναγράφονται πληροφορίες (με τη βοήθεια σχηματικής εικόνας ή με άλλο τρόπο) που εφιστούν την προσοχή του καταναλωτή στις κατάλληλες συνθήκες τελικής διάθεσης, συμπεριλαμβανομένων των σχετικών κανονιστικών απαιτήσεων.Κριτήριο αριθ. 5: Διάρκεια ζωήςΗ προβλεπόμενη διάρκεια ζωής (2), μετρώμενη με τη μέθοδο IEC 81 (1992), πρέπει να είναι &ge; 10 000 ώρες. Εάν δεν έχει ολοκληρωθεί η δοκιμή διάρκεια ζωής, γίνεται δεκτή η πρακτική διάρκεια ζωής που δηλώνεται από τον κατασκευαστή στη συσκευασία, μέχρι να ληφθεί το αποτέλεσμα της δοκιμής. Το αποτέλεσμα της δοκιμής διάρκειας ζωής IEC 81 πρέπει να γνωστοποιείται στον αρμόδιο φορέα αμέσως μόλις είναι διαθέσιμο και, οπωδήποτε, 18 μήνες το αργότερο από την ημερομηνία υποβολής της αίτησης για την απονομή οικολογικού σήματος.Προσάρτημα ΜΕΘΟΔΟΣ ΕΛΕΓΧΟΥ ΤΗΣ ΠΕΡΙΕΚΤΙΚΟΤΗΤΑΣ ΣΕ ΥΔΡΑΡΓΥΡΟ Πρώτα αποσυνδέεται το τόξο από το πλαστικό περίβλημά του και τα συνδεδεμένα ηλεκτρονικά στοιχεία. Τα συνδεδεμένα ηλεκτρόδια κόβονται σε ένα σημείο όσο το δυνατόν πλησιέστερα προς το γυάλινο δοχείο. Το τόξο τεμαχίζεται κάτω από απαγωγό και τα τεμάχια τοποθετούνται σε παχύτοιχη πλαστική φιάλη κατάλληλου μεγέθους με βιδωτό πώμα, στην οποία προστίθενται ένα σφαιρίδιο από πορσελάνη διαμέτρου 1 ίντσας και 25 ml πυκνού νιτρικού οξέος (70 %) μεγάλης καθαρότητας. Η φιάλη πωματίζεται και ανακινείται για λίγα λεπτά, ώστε το τόξο να μετατραπεί σε λεπτά σωματίδια, ενώ κατά διαστήματα χαλαρώνεται το πώμα για να αποφευχθεί κάθε ενδεχόμενο υπερπίεσης. Το περιεχόμενο της φιάλης αφήνεται να αντιδράσει για 30 λεπτά υπό ανάδευση κατά διαστήματα.Εν συνεχεία, το περιεχόμενο της φιάλης διηθείται με χάρτινο ηθμό ανθεκτικό στα οξέα και το διήθημα συλλέγεται σε ογκομετρική φιάλη των 100 ml. Προστίθεται κατόπιν στη φιάλη κατάλληλη ποσότητα διχρωμικού καλίου, ώστε η τελική συγκέντρωση του διαλύματος σε χρώμιο να είναι 1 000 ppm, και συμπληρώνεται ο όγκος της φιάλης μέχρι τη χαραγή με καθαρό νερό.Παρασκευάζονται αντίστοιχα πρότυπα διαλύματα που να καλύπτουν την κλίμακα συγκεντρώσεων έως 200 ppm υδραργύρου. Τα διαλύματα υποβάλλονται σε ανάλυση με φασματομετρία ατομικής απορρόφησης με ιονισμό φλόγας με μήκος κύματος 253,7 nm με διόρθωση της ακτινοβολίας υποβάθρου. Από τα αποτελέσματα που προκύπτουν και με γνωστό τον όγκο του διαλύματος, υπολογίζεται η αρχική περιεκτικότητα του ηλεκτρικού λαμπτήρα σε υδράργυρο.Ο αρμόδιος φορέας δύναται να εγκρίνει προσαρμογές των λεπτομερειών της μεθόδου δοκιμής, εάν αυτές είναι απαραίτητες για τεχνικούς λόγους. Οι εν λόγω προσαρμογές εφαρμόζονται με συνοχή.(1) Το κριτήριο αυτό είναι προσωρινό, μέχρι να υιοθετηθεί γενική προσέγγιση για την προσθήκη παραμέτρων σχετικών με τη συσκευασία στα οικολογικά κριτήρια.(2) Δηλωμένη μέση διάρκεια ζωής.